CELEX: C2007/235/22
Language: mt
Date: 2007-10-06 00:00:00
Title: Kawża T-264/07: Rikors ippreżentat fit- 18 ta' Lulju 2007 — CSL Behring vs Il-Kummissjoni u EMEA

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/12
            
         Rikors ippreżentat fit-18 ta' Lulju 2007 — CSL Behring vs Il-Kummissjoni u EMEA
   (Kawża T-264/07)
   (2007/C 235/22)
   Lingwa tal-kawża: il-Ġermaniż
   Partijiet
   
      Rikorrenti: CSL Behring GmbH (Marburg, il-Ġermanja) (rappreżentanti: Prof. C. König u F. Leinen, avukat)
   
      Konvenuti: Il-Kummissjoni tal-Komunitajiet Ewropej u L-Aġenzija Ewropea għall-Mediċini (EMEA)
   Talbiet tar-rikorrenti
   
               —
            
            
               tannulla, skond l-ewwel paragrafu ta' l-Artikolu 231 KE, id-deċiżjoni ta' l-EMEA ta' l-24 ta' Mejju 2007, fil-każ “Human Fibrinogen — Application for Orphan Medicinal Product Designation — EMEA/0D/018/07”, innotifikata lir-rikorrenti fl-24 ta' Mejju 2007;
            
         
               —
            
            
               tordna lill-konvenuti jbatu l-ispejjeż, skond l-Artikolu 87(2) tar-Regoli tal-Proċedura tal-Qorti tal-Prim'Istanza.
            
         Motivi u argumenti prinċipali
   Ir-rikorrenti tikkontesta n-nota ta' l-EMEA ta' l-24 ta' Mejju 2007. Skond ir-rikorrenti, b'din in-nota l-EMEA ċaħdet, b'effett vinkolanti, il-prosegwiment tal-proċedura għad-denominazzjoni tal-prodott mediċinali tar-rikorrenti bħala prodott mediċinali orfni fis-sensi ta' l-Artikolu 5(1) tar-Regolament (KE) Nru 141/2000 (1).
   In sostenn tar-rikors tagħha, ir-rikorrenti tindika żewġ motivi.
   Fl-ewwel lok, hija tinvoka l-interpretazzjoni żbaljata ta' l-Artikolu 5(1) tar-Regolament Nru 141/2000 li skondha l-applikazzjoni għad-denominazzjoni ta' prodott mediċinali bħala prodott mediċinali orfni għandha ssir qabel ma ssir l-applikazzjoni għall-awtorizzazzjoni tal-marketing ta' tali prodott mediċinali. Għaldaqstant, id-dispożizzjoni ġiet applikata b'mod żbaljat.
   Fit-tieni lok, ir-rikorrenti ssostni li l-Artikolu 5(1) tar-Regolament Nru 141/2000 jikser id-dritt primarju u għandu jiġi ddikjarat inapplikabbli fis-sens ta' l-Artikolu 241 KE fil-każ li jiġi interpretat fis-sens li l-applikazzjoni għad-denominazzjoni ta' prodott mediċinali bħala prodott mediċinali orfni għandha ssir qabel ma ssir l-applikazzjoni għall-awtorizzazzjoni tal-marketing ta' tali prodott mediċinali. Hija ssostni f'dan ir-rigward li tali interpretazzjoni tikser id-drittijiet Komunitarji fundamentali għall-proprjetà u għall-eżerċizzju liberu ta' attività ekonomika, kif ukoll il-prinċipji ta' trattament ugwali u ta' l-aspettattivi leġittimi.
   
      (1)  Ir-Regolament (KE) Nru 141/2000 tal-Parlament Ewropew u tal-Kunsill tas-16 ta' Diċembru 1999 dwar il-prodotti mediċinali orfni (ĠU 2000, L 18, p. 1).